Peta zemaljska konferencija KPJ
Peta zemaljska konferencija Komunističke partije Jugoslavije održana je od 19. do 23. oktobra 1940. godine, u Dubravi kod Zagreba. Ova konferencije imala je značaj Kongresa i na njoj je učestvalo 105 delegata, a radom je rukovodio glavni sekretar KPJ Josip Broz Tito. Na Konferenciji su podnijeti izvještaji i referati te je analiziran dotadašnji rad Partije. KPJ je tada ukazala na opasnost agresije fašističkih zemalja na Kraljevinu Jugoslaviju i donijela zaključke o svim važnim pitanjima rada Partije. Na kraju Konferencije izabran je i novi Centralni komitet sa 22, i novi Politbiro od 7 članova. Ova Konferencija imala je veliki značaj za Komunističku partiju Jugoslavije, jer predstavlja prijelomni događaj u njenoj historiji. To je bio dokaz da je Partija uspjela prebroditi sve teškoće, nastale uslijed ilegalnog rada i unutar frakcijskih borbi. Konferencija je bila posljednji veći skup jugoslavenskih komunista pred početak Drugog svjetskog rata.